हिंदू रीति-रिवाज से शादी करने की तस्वीरें सामने आईं, रॉयल लुक में दिखा कपल
Hardik Pandya Shares New Images After Renewing Wedding Vows With Natasa Stankovic, क्रिकेटर हार्दिक पंड्या ने पत्नी नताशा स्टेनकोविक से उदयपुर में डेस्टिनेशन वेडिंग की है। 15 फरवरी को दोनों ने हिंदू धर्म के अनुसार शादी की, जिसकी तस्वीरें अब सामने आई हैं।
क्रिकेटर हार्दिक पंड्या ने पत्नी नताशा स्टेनकोविक से उदयपुर में डेस्टिनेशन वेडिंग की है। 15 फरवरी को दोनों ने हिंदू धर्म के अनुसार शादी की, जिसकी तस्वीरें अब सामने आई हैं। ये तस्वीरें हार्दिक ने अपने इंस्टाग्राम अकाउंट पर शेयर की हैं। जिसमें कपल रॉयल लुक में नजर आ रहा है। शादी में हार्दिक क्रीम कलर की शेरवानी और नताशा ने रेड और गोल्डन जोड़े में नजर आईं।
उदयपुर की उदयसागर लेक में बने रैफल्स होटल में हार्दिक और नताशा ने एक दूसरे को वरमाला पहनाई थी। बारात में खुद हार्दिक पंड्या और उनके भाई क्रुनाल पंड्या ने जमकर डांस किया। डीजे साउंड पर दोनों भाई जमकर थिरके। इसके बाद हिंदू पंरपरा के अनुसार रात करीब 7:45 बजे कपल ने सात फेरे लिए। अंग्नि के समक्ष विधि-विधान से सारी रस्में निभाईं।
तस्वीरों में देखिए हिंदू रीति-रिवाज से हार्दिक-नताशा की शादी...
पंड्या विंटेज कार में दूल्हा बनकर बैठे। हार्दिक की शादी में क्रिकेट और बॉलीवुड स्टार्स के साथ आकाश और श्लोका अंबानी भी पहुंचे थे। पंड्या वाइफ नताशा संग दो धर्मों के रीति-रिवाज से शादी की। उनका बेटा भी इस डेस्टिनेशन वेडिंग का गवाह बना।
इससे पहले वैलेंटाइन डे (14 फरवरी) पर दोनों ने क्रिश्चियन रीति-रिवाज से शादी की थी। शादी में नताशा व्हाइट गाउन में और हार्दिक ब्लैक सूट में नजर आए। उनकी शादी की तस्वीरें सोशल मीडिया पर जमकर वायरल हुई थीं। खास बात यह है कि शादी में उनका 2 साल का बेटा भी शामिल हुआ। नताशा एक्ट्रेस और मॉडल हैं और सर्बिया की रहने वाली हैं।
5 तस्वीरों में देखिए... क्रिश्चियन रीति-रिवाज से हुई हार्दिक-नताशा की शादी...
तीन दिन चलेंगी शादी की रस्में, शादी की थीम पूरी तरह व्हाइट रखी गई
शादी की रस्में 13 फरवरी से शुरू हुई थीं, जो 16 फरवरी तक चलेंगी। शादी की थीम पूरी तरह व्हाइट रखी गई। दुल्हन के रूप में नताशा ने एक सफेद गाउन पहना। प्री वेडिंग फंक्शन जैसे मेंहदी, संगीत और हल्दी 13 फरवरी की शाम से ही शुरू हो गए थे।
हार्दिक और नताशा 13 फरवरी को पूरे परिवार के साथ मुंबई एयरपोर्ट पर देखे गए थे। वहां से सभी ने राजस्थान के उदयपुर लिए उड़ान भरी। एयरपोर्ट पर नताशा के फैमिली मेंबर्स भी दिखाई दिए।
कौन है नताशा - डीजे वाला बाबू से हुईं थीं फेमस 
नताशा स्टेनकोविक का जन्म 4 मार्च 1992 को सर्बिया में हुआ था। नताशा का सर्बिया में अपने माता-पिता और भाई के साथ बचपन गुजरा। उन्होंने कुछ साल सर्बिया में मॉडलिंग की और फिर मुंबई शिफ्ट हो गईं। उनकी बॉलीवुड में पहली फिल्म सत्याग्रह थी। इसके अलावा वो बिग बॉस 8 और नच बलिए 9 में बतौर कंटेस्टेंट नजर आईं। बादशाह के गाने डीजे वाले बाबू से उन्हें काफी ज्यादा पॉपुलैरिटी मिली थी।
31 मई 2020 को दोनों ने गुपचुप कर ली थी शादी 
हिंदुस्तान टाइम्स की रिपोर्ट के मुताबिक, दोनों ने कोविड के समय चोरी-छिपे 31 मई, 2020 को बिना बताए शादी की थी। जुलाई 2020 में उनके घर बेटे अगस्त्य का जन्म हुआ। बच्चे के जन्म की सूचना खुद हार्दिक ने अपने सोशल मीडिया के जरिए दी थी। कानूनी तौर पर दोनों शादीशुदा हैं, लेकिन अब वो चाहते हैं कि धूमधाम से सभी दोस्तों और रिश्तेदारों की मौजूदगी में दोबारा शादी की जाए।
हार्दिक और नताशा की मुलाकात मुंबई के क्लब में हुई थी। वहीं से दोनों के बीच दोस्ती हुई।आगे जाकर दोस्ती प्यार में तब्दील हो गई। जब हार्दिक करियर के बुरे फेज में चल रहे थे तब नताशा ने उनका काफी सपोर्ट किया था। जनवरी 2020 में दुबई में दोनों ने एक दूसरे को रिंग पहनाई और ऑफिशियली एंगेज हुए थे।
पहले से था धूमधाम से शादी करने का विचार 
हार्दिक और नताशा के एक करीबी ने मीडिया को बताया, 'दोनों ने कोर्ट में शादी की थी, सब कुछ बहुत जल्दबाजी में हो गया था। उनके दिमाग में काफी पहले से एक ग्रैंड वेडिंग करने का विचार था। अब वो इसके लिए काफी ज्यादा एक्साइटेड हैं।'
हार्दिक पांड्या ने 2016 में टीम इंडिया के लिए डेब्यू किया था। हार्दिक टीम के स्टार ऑलराउंडर हैं और अपने खेल से टीम को कई मैच भी जिता चुके हैं। उन्हें टीम इंडिया के अगले कप्तान के तौर पर भी देखा जा रहा है। वे IPL टीम गुजरात टाइटंस के कप्तान हैं।
